Ծնվել է 1951 նոյեմբերի 8-ին, Մոսկվայում: Խորհրդային պետական ու քաղաքական գործիչ Անաստաս Միկոյանի թոռն է: 1969թ. ավարտել Է Մոսկվայի Սուվորովի անվան Ռազմական ուսումնարանը, 1983թ.` Սցենարառեժիսորական բարձրագույն դասընթացները: Սովորել է նաև Մոսկվայի պետական համալսարանի բանասիրական ֆակուլտետում: Ստեղծել է «Կախարդներ» (1964թ.), «Քաղբյուրո» (1967թ.), «Ծաղիկներ» (1969-75թթ, 1980թ-ից` «Ստաս Նամինի խումբ») ռոք-երաժշտական խմբերը: 1969թ-ին եղել է «Ցոլքեր» խմբի առաջատար կիթառահարը: Նրա ղեկավարությամբ 1999թ. Մոսկվայում հիմնադրվել է երաժշտության և դրամայի թատրոնը: Հեղինակել է շուրջ 10 ազգային հիթեր` «Վաղ է հրաժեշտ տալը», «Հիմն Արեգակին», «Ամառային երեկո», «Յուրմալա», «Մենք երջանկություն ենք ցանկանում ձեզ» և այլն, կինոերաժշտություն` «Ֆանտազիա սիրո թեմայով», «Ավազային ժամացույցներ»: 1981թ. Երևանում կազմակերպել է ռոք և փոփ երաժշտության միութունեկան ամենամեծ փառատոնը: 1989թ., Սպիտակի ավերիչ երկրաշարժից հետո, ԱՄՆ-ի Նեշվիլ քաղաքի համալսարանում ստեղծել է «Հայաստանի երեխաներ» հիմնադրամը: Համագործակցել է անվանի երաժիշտներ Պ.Գաբրիելի, Ֆ.Զապայի, Օ.Օզբոռնի և այլոց հետ, որպես մենակատար ելույթներ ունեցել մի շարք երկրներում, շահել մրցանակներներ: 1972թ. և 1974թ. թողարկել է ձայնասկավառակներ, 1982թ.` տեսաերիզ: